Väylävirasto on antanut ohjeen, että jalkakäytävän liikennemerkkiä ei yleensä käytetä osoittamaan reunakivellä tai muutoin rakenteellisesti erotettua jalkakäytävää. Tätä ei voi tulkita siten, että sellainen erillinen tie, jolta puuttuu jalkakäytävän liikennemerkki, ei voisi olla pyöräilijöiltä kielletty jalkakäytävä. Eikä jalkakäytävän todellakaan tarvitse olla ajoradan läheisyydessä. Mutta liikennemerkitön tie voi olla myös ”muu tie” eli muu kuin ajorata, jalkakäytävä tai pyörätie. Lain epäselvyys on näköjään huomioitu OSM:n omissa uusissa (ei vielä voimassa olevissa) ohjeissa, ks. alahuomautus 4:n perustelut sivulla https://wiki.openstreetmap.org/wiki/Fi:Suomi/Uudet-piirto-ohjeet , joissa kehotetaan laittamaan pyöräily pääsääntöisesti sallituksi tällaisilla väylillä ellei sitten kyse ole paikasta, jolle Väyläviraston mielestä ei yleensä tarvitse laittaa jalkakäytävän liikennemerkkiä (ajoradasta reunakivellä tai muutoin rakenteellisesti erotettu jalkakäytävä). Nykyinen ohje on tältä osin samansuuntainen, vaikka siitä saakin käsityksen, ettei erillinen merkitsemätön tie voisi juridisesti olla vain jalankulkijoille tarkoitettu jalkakäytävä. Nykyinen ohje puhuu rakennetuista puistokäytävistä, mutta kyllä puheena oleva pätkä on mielestäni ihan perustie.